اللوغات الزناتية الشرقية (بلينش 2006) أولا اللوغات التونسية الزوارية (كوصمان 2013) هي لوغات ولهجات ديال لفرع الزناتي تاع اللوغات لأمازيغية دالشمال. كايهضرو بيها الناس فليبيا وتونس. مارتين كوصمان كايعتابر لمتغيرات الزناتية اللي كاينة فالشرق لبعيد نتيقالية للوغات لأمازيغية الشرقية، ولاكين مختالفة على لوغة تانفوست اللي قريبة ليهوم. السنسلة ديال اللوغات واللهجات التونسية الزوارية بحساب كوصمان كاتكون من اللوغات اللي كاينة فتونس لقارية (تاماݣورت (منقارضة)، أمازيغية مطماطة وتطاوين)، تادجربيت وتاويلولت، ولاكين ماداخلاش معاهوم تانفوست اللي هي لوغة أمازيغية شرقية. عتابر روجير بلينش اللي دار بحت ف2006 قبل من لبحت ديال كوصمان، عتابر باللي الزناتية الشرقية هي سنسلة داللوغات واللهجات اللي فيها تاماݣورت (منقارضة)، تادجربيت وأمازيغية مطماطة (تامزرت، زراوة وطاوجّوت)، زيادة على تانفوست. M. Kossmann, The Arabic Influence on Northern Berber, p.24 (Brill, 2013) AA list, Blench, ms, 2006